stanford-oval/wikipedia huggingface dataset:
ยูกิ ซากากิฮาระ
ผลงานพากย์

บูรณะมันวุ่นวาย ขายชาติเลยแล้วกัน! (นานากิ ราเลย์)
ไซเกียว อมเมียวจิ โนะ อิเซไก เท็นเซกิ (โร นี)
สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- (เท็นโจ โยตะ)
พี่สาวจ้าวต่างโลก เริ่มต้นชีวิตร่วมเดินทางต่างโลกกับพี่สาว (อิกุซาบะ อาซาฮิ)
เดด เมานท์ เดธ เพลย์ (ชิโนมิยะ โพลกา)
รายชื่อประธานรัฐสภาไทย

รายชื่อประธานรัฐสภาไทย โดยอ้างอิงจากข้อมูลของรัฐสภา
อดีตประธานรัฐสภาที่ยังมีชีวิตอยู่

ปัจจุบันมีอดีตประธานรัฐสภาที่ยังมีชีวิตอยู่ 8 คน ได้แก่
อุกฤษ มงคลนาวิน
(วาระ: 2527 - 2532, 2534 - 2535)
10 มีนาคม พ.ศ. 2476 (91 ปี)
มีชัย ฤชุพันธุ์
(วาระ: 2535 , 2549 - 2551)
2 กุมภาพันธ์ พ.ศ. 2481 (87 ปี)
ชวน หลีกภัย
(วาระ: 2562 - 2566)
28 กรกฎาคม พ.ศ. 2481 (86 ปี)
อุทัย พิมพ์ใจชน
(วาระ: 2519 2544 - 2548)
14 สิงหาคม พ.ศ. 2481 (86 ปี)
พรเพชร วิชิตชลชัย(วาระ: 2557 - 2562)1 สิงหาคม พ.ศ. 2491 (76 ปี)พรเพชร วิชิตชลชัย
(วาระ: 2557 - 2562)
1 สิงหาคม พ.ศ. 2491 (76 ปี)
โภคิน พลกุล
(วาระ: 2548 - 2549)
15 เมษายน พ.ศ. 2495 (72 ปี)
สมศักดิ์ เกียรติสุรนนท์
(วาระ: 2554 - 2556)
27 มิถุนายน พ.ศ. 2497 (70 ปี)
ยงยุทธ ติยะไพรัช
(วาระ: 2551)
3 เมษายน พ.ศ. 2504 (63 ปี)
ดูเพิ่ม

รายชื่อประธานสภาผู้แทนราษฎรไทย
รายชื่อประธานวุฒิสภาไทย
รายชื่อนายกรัฐมนตรีไทย
รายพระนามและชื่ออธิบดีศาลฎีกาและประธานศาลฎีกา
ไตรรงค์ ติธรรม

| ไตรรงค์ ติธรรมม> ป.ช., ม.ว.ม..ข้อมูลส่วนบุคคล |
| --- | --- |
เกิด: 16 มกราคม พ.ศ. 2501 (67 ปี) อำเภอเซกา จังหวัดหนองคาย ประเทศไทย
พรรคการเมือง: พลังประชาชน (2550–2551)   เพื่อไทย (2551–ปัจจุบัน)
คู่สมรส: ภิรมย์รัตน์ ติธรรม

ไตรรงค์ ติธรรม (เกิด 16 มกราคม พ.ศ. 2501) อดีตสมาชิกสภาผู้แทนราษฎรจังหวัดบึงกาฬ อดีตสมาชิกสภาผู้แทนราษฎรจังหวัดหนองคาย 3 สมัย และอดีตสมาชิกสภาองค์การบริหารส่วนจังหวัดหนองคาย เขตอำเภอเซกา
ประวัติ

ไตรรงค์ ติธรรม เกิดเมื่อวันที่ 16 มกราคม พ.ศ. 2501 เป็นบุตรของนายคล่อง และนางตุ้ม ติธรรม มีพี่น้อง 8 คน สำเร็จการศึกษาศึกษาศาสตรบัณฑิต สาขาสังคมศึกษา จาก มหาวิทยาลัยรามคำแหง สมรสกับนางภิรมย์รัตน์ ติธรรม มีบุตร 2 คน
งานการเมือง

ไตรรงค์ เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดหนองคาย เขตอำเภอเซกา ตั้งแต่ปี พ.ศ. 2531 ต่อมาลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคายติดต่อกันมาหลายครั้ง แต่ไม่ได้รับการเลือกตั้ง เช่น พ.ศ. 2544 สังกัดพรรคเสรีธรรม (พ.ศ. 2535) และ พ.ศ. 2548 ในสังกัดพรรคชาติไทย
จนกระทั่งปี พ.ศ. 2550 ไตรรงค์ได้รับการเลือกตั้งเป็นครั้งแรกในสังกัดพรรคพลังประชาชน (พ.ศ. 2541) ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายไตรรงค์เป็นสมาชิกสภาผู้แทนราษฎรชุดแรกของจากจังหวัดบึงกาฬ (ร่วมกับนายเชิดพงศ์ ราชป้องขันธ์ และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 และ พ.ศ. 2562 ไตรรงค์ได้ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งทั้ง 2 สมัย
งานการเมือง > สมาชิกสภาผู้แทนราษฎร

ไตรรงค์ ติธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดหนองคาย → จังหวัดบึงกาฬ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบึงกาฬ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบึงกาฬ สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายไตรรงค์ ติธรรม เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายไตรรงค์ ติธรรม[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายไตรรงค์ ติธรรม), ศูนย์ข้อมูลนักการเมืองไทย
สันต์ ศรีแก้วหล่อ

สันต์ ศรีแก้วหล่อ เป็นผู้กำกับละครโทรทัศน์ชาวไทย ผลงานเด่นของเขาได้แก่ แก้วล้อมเพชร, ดอกโศก, อีสา, พิษสวาท, กลิ่นกาสะลอง, วันทอง ฯลฯ
วงศ์เฮดจ์ฮอก

| วงศ์เฮดจ์ฮอก ช่วงเวลาที่มีชีวิตอยู่: อีโอซีน-ปัจจุบัน |
| --- | --- |

หนูเหม็น (Echinosorex gymnura)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Eutheria
อันดับใหญ่:: Laurasiatheria
อันดับ:: Eulipotyphla Gregory, 1910
วงศ์:: Erinaceidae G. Fischer, 1814

วงศ์ย่อย & สกุล
 Erinaceinae Atelerix  Erinaceus  Hemiechinus  Mesechinus  Paraechinus  Galericinae Echinosorex  Hylomys  Neohylomys  Neotetracus  Podogymnura
ชื่อพ้อง
 Insectivora
วงศ์เฮดจ์ฮอก (อังกฤษ: Hedgehog, Gymnure, วงศ์: Erinaceidae) เป็นวงศ์ของสัตว์เลี้ยงลูกด้วยนมในอันดับ Eulipotyphla ใช้ชื่อวิทยาศาสตร์ว่า Erinaceidae
ลักษณะโดยรวมของสัตว์ที่อยู่ในวงศ์นี้ เป็นสัตว์ขนาดเล็ก กินแมลงเป็นอาหาร มีทั้งออกหากินในเวลากลางวัน และออกหากินในเวลากลางคืน อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ขนาดเล็กกว่าหรือพืชและผลไม้เป็นอาหาร
จำแนกออกได้ 10 สกุล (ดูในตาราง) 24 ชนิด โดยที่รู้จักกันเป็นอย่างดี คือ เฮดจ์ฮอก (Erinaceinae) ซึ่งเป็นสัตว์ขนาดเล็กมีขนที่เป็นหนามแข็งขนาดเล็กคล้ายเม่นซึ่งอยู่ในอันดับสัตว์ฟันแทะ (Rodentia) พบกระจายพันธุ์ในภูมิภาคยุโรป สำหรับในประเทศไทยพบ 2 เท่านั้น คือ หนูเหม็น (Echinosorex gymnurus) หรือสาโท ที่มีลักษณะคล้ายหนูแต่มีขนาดใหญ่กว่า และมีกลิ่นตัวเหม็นอย่างรุนแรงคล้ายกับกลิ่นของแอมโมเนีย  และหนูผีหางหมู (Hylomys suillus)
แหล่งข้อมูลอื่น

| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
เซยูอะวอดส์

Award ceremony for voice acting in Japan
| เซยูอะวอดส์ 声優アワード |
| --- | --- |
รางวัลสำหรับ: การแสดงเสียงในสื่อญี่ปุ่น
ประเทศ:  ญี่ปุ่น
รางวัลแรก: พ.ศ. 2550
เว็บไซต์: seiyuawards.jp 
เซยูอะวอดส์ (ญี่ปุ่น: 声優アワード; โรมาจิ: Seiyū Awādo) เป็นงานมอบรางวัลสำหรับนักพากย์ (เซยู) ที่มีผลงานโดดเด่นในอนิเมะหรือสื่ออื่น ๆ ในประเทศญี่ปุ่น จัดขึ้นเป็นประจำทุกปี โดยจัดขึ้นครั้งแรกเมื่อวันที่ 3 มีนาคม พ.ศ. 2550 ที่โตเกียวอนิเมะเซ็นเตอร์ ในอากิฮาบาระ
พิธีมอบรางวัล

| พิธี | วันที่ | สถานที่ |
| --- | --- | --- |
| เซยูอะวอดส์ ครั้งที่ 1 | 3 มีนาคม พ.ศ. 2550 | Akiba 3D Theater |
| เซยูอะวอดส์ ครั้งที่ 2 | 8 มีนาคม พ.ศ. 2551 | UDX Theater |
| เซยูอะวอดส์ ครั้งที่ 3 | 7 มีนาคม พ.ศ. 2552 | UDX Theater |
| เซยูอะวอดส์ ครั้งที่ 4 | 6 มีนาคม พ.ศ. 2553 | UDX Theater |
| เซยูอะวอดส์ ครั้งที่ 5 | 5 มีนาคม พ.ศ. 2554 | UDX Theater |
| เซยูอะวอดส์ ครั้งที่ 6 | 3 มีนาคม พ.ศ. 2555 | JOQR Media Plus Hall |
| เซยูอะวอดส์ ครั้งที่ 7 | 2 มีนาคม พ.ศ. 2556 | JOQR Media Plus Hall |
| เซยูอะวอดส์ ครั้งที่ 8 | 1 มีนาคม พ.ศ. 2557 | JOQR Media Plus Hall |
| เซยูอะวอดส์ ครั้งที่ 9 | 7 มีนาคม พ.ศ. 2558 | JOQR Media Plus Hall |
| เซยูอะวอดส์ ครั้งที่ 10 | 12 มีนาคม พ.ศ. 2559 | JOQR Media Plus Hall |
| เซยูอะวอดส์ ครั้งที่ 11 | 18 มีนาคม พ.ศ. 2560 | JOQR Media Plus Hall |
| เซยูอะวอดส์ ครั้งที่ 12 | 3 มีนาคม พ.ศ. 2561 | JOQR Media Plus Hall |
| เซยูอะวอดส์ ครั้งที่ 13 | 9 มีนาคม พ.ศ. 2562 | JOQR Media Plus Hall |
| เซยูอะวอดส์ ครั้งที่ 14 | 7 มีนาคม พ.ศ. 2563 | ไม่มีพิธีการเนื่องจาก การระบาดทั่วของโควิด-19 |
| เซยูอะวอดส์ ครั้งที่ 15 | 6 มีนาคม พ.ศ. 2564 | JOQR Media Plus Hall |
| เซยูอะวอดส์ ครั้งที่ 16 | 5 มีนาคม พ.ศ. 2565 | JOQR Media Plus Hall |
| เซยูอะวอดส์ ครั้งที่ 17 | 11 มีนาคม พ.ศ. 2566 | JOQR Media Plus Hall |
| เซยูอะวอดส์ ครั้งที่ 18 | 9 มีนาคม พ.ศ. 2567 | JOQR Media Plus Hall |
| เซยูอะวอดส์ ครั้งที่ 19 | 15 มีนาคม พ.ศ. 2568 | JOQR Media Plus Hall |
แหล่งข้อมูลอื่น

เว็บไซต์ทางการของเซยูอะวอดส์ (ญี่ปุ่น)
↑  Dennison, Kara (February 27, 2020). "14th Seiyu Awards Ceremony Cancelled in Wake of Coronavirus Spread". Crunchyroll. สืบค้นเมื่อ March 24, 2020.
มิกุ อิโต

ระวังสับสนกับ มิกิ อิโต
| มิกุ อิโต |
| --- | --- |
伊藤 美来
เกิด:  (1996-10-12) 12 ตุลาคม ค.ศ. 1996 (28 ปี) โตเกียว ประเทศญี่ปุ่น
อาชีพ: นักพากย์
องค์การ: สไตล์คิวบ์
มิกุ อิโต (ญี่ปุ่น: 伊藤 美来; โรมาจิ: Itō Miku, 12 ตุลาคม 1996 -) เป็นนักพากย์และนักพากย์และนักร้องชาวญี่ปุ่น เกิดที่โตเกียว สังกัดอยู่สไตล์คิวบ์
เลิฟไลฟ์! ปฏิบัติการไอดอลจำเป็น

สำหรับแฟรนไชส์ของอนิเมะนี้ ดูที่ เลิฟไลฟ์! (ซีรีส์)
| --- | --- |
เลิฟไลฟ์! ปฏิบัติการไอดอลจำเป็น
ラブライブ! (Rabu Raibu!)
ชื่อภาษาอังกฤษ: Love Live! School idol project
แนว: ตลก, ชีวิตนักเรียน
มังงะ
เขียนโดย: ซะกุระโกะ คิมิโนะ
วาดภาพโดย: อะรุมิ โทกิตะ
สำนักพิมพ์: แอสกีมีเดียเวิร์กส์
นิตยสาร: Dengeki G's Magazine Dengeki G's Comic
กลุ่มเป้าหมาย: เซเน็ง
ตีพิมพ์ตั้งแต่: มกราคม พ.ศ. 2555 – ปัจจุบัน
จำนวนเล่ม: 4
อนิเมะโทรทัศน์
กำกับโดย: ทะกะฮิโกะ เคียวโกะกุ
เขียนบทโดย: จุกกิ ฮะนะดะ
ดนตรีโดย: โยชิอะกิ ฟุจิซาวะ
สตูดิโอ: ซันไรส์
เครือข่าย: ดูด้านล่าง
ฉาย:  6 มกราคม พ.ศ. 2556  –  29 มิถุนายน พ.ศ. 2557
ตอน: 26 (รายชื่อตอน)
เกม
เลิฟไลฟ์! สคูลไอดอลเฟสติวัล
ผู้พัฒนา: เคแล็บ
ผู้จัดจำหน่าย: บูชิโรด
แนว: ดนตรี, สะสมการ์ด
แพลตฟอร์ม: ไอโอเอส, แอนดรอยด์
วางจำหน่ายเมื่อ: JP: 16 เมษายน พ.ศ. 2556ทั่วโลก: 11 พฤษภาคม พ.ศ. 2557
ไลต์โนเวล
เลิฟไลฟ์! สคูลไอดอลไดอารี
เขียนโดย: ซะกุระโกะ คิมิโนะ
วาดภาพโดย: Akame Kiyose Natsu Otono Yūhei Murota
สำนักพิมพ์:  แอสกีมีเดียเวิร์กส์  เดกซ์เพรส
ตีพิมพ์ตั้งแต่: 30 พฤษภาคม พ.ศ. 2556 – ปัจจุบัน
จำนวนเล่ม: 11
โอวีเอ
กำกับโดย: ทะกะฮิโกะ เคียวโกะกุ
สตูดิโอ: ซันไรส์
ฉาย: 27 พฤศจิกายน พ.ศ. 2556
ความยาว: 15 นาที
มังงะ
เลิฟไลฟ์! สคูลไอดอลไดอารี
เขียนโดย: ซะกุระโกะ คิมิโนะ
วาดภาพโดย: มะซะรุ โอะดะ
สำนักพิมพ์:  แอสกีมีเดียเวิร์กส์  เดกซ์เพรส
นิตยสาร: Dengeki G's Comic
กลุ่มเป้าหมาย: เซเน็ง
ตีพิมพ์ตั้งแต่: มิถุนายน พ.ศ. 2557 – ปัจจุบัน
จำนวนเล่ม: 3
เกม
เลิฟไลฟ์! สคูลไอดอลพาราไดซ์
ผู้พัฒนา: ดิงโกะ
ผู้จัดจำหน่าย: คะโดะกะวะเกมส์
แนว: Rhythm game
แพลตฟอร์ม: เพลย์สเตชันวิต้า
วางจำหน่ายเมื่อ: JP: 28 สิงหาคม พ.ศ. 2557
ส่วนเกี่ยวข้อง
 เลิฟไลฟ์! เดอะสคูลไอดอลมูฟวี่  เลิฟไลฟ์! ซันไชน์!! ปฏิบัติการล่าฝันสคูลไอดอล 
เลิฟไลฟ์! ปฏิบัติการไอดอลจำเป็น (ญี่ปุ่น: ラブライブ; โรมาจิ: Rabu Raibu!; ทับศัพท์: ระบุ ไรบุ!; อังกฤษ: Love Live! School idol project) เป็นชื่อโปรเจ็กต์ที่ผลิตร่วมกันระหว่าง แอสกีมีเดียเวิร์กส์ (นิตยสาร Dengeki G's Magazine), ค่ายเพลงแลนติส และบริษัทสตูดิโออนิเมะซันไรส์ โปรเจ็กต์นี้เริ่มต้นตั้งแต่วันที่ 30 มิถุนายน พ.ศ. 2553 ในนิตยสาร Dengeki G's Magazine ฉบับเดือนกรกฎาคมปีเดียวกัน ต่อมาจึงมีซิงเกิลเพลง, ภาพยนตร์การ์ตูนทางโทรทัศน์ จำนวน 2 ฤดูกาล จำนวนฤดูกาลละ 13 ตอน รวม 26 ตอน, โอวีเอ 1 ตอน, วิดีโอเกม และภาพยนตร์ฉายตามโรงภาพยนตร์เมื่อเดือนมิถุนายน พ.ศ. 2558
เลิฟไลฟ์! มีโปรเจ็กต์ต่อเนื่องภายใต้ชื่อ เลิฟไลฟ์! ซันไชน์!! ปฏิบัติการล่าฝันสคูลไอดอล ตั้งแต่เดือนพฤษภาคม พ.ศ. 2558 เป็นต้นมา
เรื่องย่อ

โรงเรียนมัธยมปลายโอโตโนะคิซากะ กำลังเจอกับปัญหาว่ามีนักเรียนมาเรียนน้อยลงทุกที และอาจถึงขั้นต้องปิดตัวลง แต่แล้วก็มีสาวน้อย 9 คนเกิดไอเดียขึ้นว่า จะรวมกลุ่มกันเป็นไอดอลเพื่อให้โรงเรียนเป็นที่รู้จัก และมีคนเข้ามาเรียนมากขึ้นเพื่อไม่ให้โรงเรียนของพวกเธอต้องปิดตัวลง
ตัวละคร > ผู้ให้เสียงตัวละครในนี้

| ตัวละคร |  ญี่ปุ่น |  ไทย   (DEX) |
| --- | --- | --- |
| โคซากะ โฮโนกะ | เอะมิ นิตตะ | ศันสนีย์ ติณห์กีรดีศ |
| อายาเสะ เอริ | โยชิโนะ นันโจ | อรวรรณ แดงบุญเรือง |
| มินามิ โคโตริ | อายะ อุชิดะ | วิภาดา จตุยศพร |
| โซโนดะ อุมิ | ซุซุโกะ มิโมะริ | อรุณี นันทิวาส |
| โฮชิโซระ ริน | ริโฮะ อีดะ | จิตราวดี ณ ตระกูล |
| นิชิคิโนะ มากิ | ไพล์ (เอะริโกะ โฮะริ) | บุญราศรี ฉายะวรรณ |
| โทโจ โนโซมิ | อะอินะ คุซุดะ | นันทนาพร ประสมศรี |
| โคอิซุมิ ฮานาโยะ | ยุริกะ คุโบะ | ขนิษฐา ปราณีตพลกรัง |
| ยาซาวะ นิโกะ | โซะระ โทกุอิ | เมทินี แก้วรัตนากร |
สื่อต่างๆ > อนิเมะ

บทความหลัก: รายชื่อตอนในเลิฟไลฟ์! ปฏิบัติการไอดอลจำเป็น
ในภาคอนิเมะ สร้างโดยสตูดิโอ 8 ของซันไรส์ ที่เน้นสร้างการ์ตูนอนิเมะแนวโมะเอะโดยเฉพาะ กำกับโดย ทะกะฮิโกะ เคียวโกะกุ เขียนบทโดย จุกกิ ฮะนะดะ และประพันธ์ดนตรีประกอบโดย โยชิอะกิ ฟุจิซาวะ มีทั้งหมด 2 ฤดูกาล ฤดูกาลละ 13 ตอน รวม 26 ตอน และโอวีเอ 1 ตอน
ส่วนดีวีดีและบลูเรย์ จำหน่ายโดย บันไดวิชวล โดยฤดูกาลที่ 1 ออกจำหน่ายระหว่างวันที่ 22 มีนาคม - 25 กันยายน พ.ศ. 2556 แบ่งเป็น 7 ชุด โดยชุดแรกมียอดขายเปิดตัวที่ 35,130 ชุด และยอดขายชุดสุดท้าย 39,489 ชุด นอกจากนี้ยังผลิตรุ่นพิเศษ จำหน่ายเฉพาะบลูเรย์ เมื่อวันที่ 25 ธันวาคม พ.ศ. 2556
ส่วนฤดูกาลที่ 2 ออกจำหน่ายระหว่างวันที่ 20 มิถุนายน - 25 ธันวาคม พ.ศ. 2557 แบ่งเป็น 7 ชุดเช่นกัน โดยเฉพาะชุดที่ 1 มียอดขายเปิดตัวสูงถึง 82,119 ชุด นับเป็นยอดขายที่มากที่สุดในจำพวกอนิเมะทางโทรทัศน์หลัง พ.ศ. 2543 เป็นต้นมา แทนที่ ปกรณัมของเหล่าภูต ชุดที่ 6 ที่มียอดขายเปิดตัว 72,207 ชุด
สำหรับประเทศไทย จำหน่ายโดยบริษัท ดรีม เอกซ์เพรส (เดกซ์) จำกัด โดยจำหน่ายแยกเป็นฤดูกาลละ 7 ชุด เช่นเดียวกับประเทศญี่ปุ่น ราคา 400 บาท และจำหน่ายแบบบ็อกเซ็ตทั้ง 7 ชุด ราคา 2,800 บาท โดยฤดูกาลที่ 1 ออกจำหน่ายเมื่อ พ.ศ. 2557 และฤดูกาลที่ 2 ออกจำหน่ายเมื่อ พ.ศ. 2558
สื่อต่างๆ > ภาพยนตร์

เวอร์ชันภาพยนตร์ได้มีการประกาศหลังจบอนิเมะฤดูกาลที่ 2 และได้มีการเข้าฉายในประเทศญี่ปุ่นเมื่อวันที่ 13 มิถุนายน พ.ศ. 2558 ส่วนประเทศไทยเข้าฉายวันที่ 29 - 30 สิงหาคม ปีเดียวกัน
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
Worldwide website
เว็บไซต์อย่างเป็นทางการ เก็บถาวร 2017-01-07 ที่ เวย์แบ็กแมชชีน ที่เว็บไซต์ เดกซ์คลับ (ไทย)
เลิฟไลฟ์! ปฏิบัติการไอดอลจำเป็น (อนิเมะ) ที่เครือข่ายข่าวอนิเมะ
หงส์

| หงส์ |
| --- | --- |

หงส์ขาว (Cygnus olor)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Anseriformes
วงศ์:: Anatidae
วงศ์ย่อย:: Anserinae
เผ่า:: Cygnini
สกุล:: Cygnus Bechstein, 1803

ชนิด
 ดูในเนื้อหา
ชื่อพ้อง
 Cygnanser Kretzoi, 1957  Olor Wagler, 1832
หงส์ (นิยมใช้แพร่หลายมากกว่า หงษ์) เป็นนกน้ำขนาดใหญ่ที่อยู่ในสกุล Cygnus ในวงศ์ Anatidae อันเป็นวงศ์เดียวกับเป็ดและนกเป็ดน้ำ  มีลักษณะทั่วไป มีขนสีขาวทั้งตัว จะงอยปากสีเหลืองส้มและมีปุ่มสีดำที่ฐานของปาก มักรวมฝูงในบึงน้ำเพื่อกินพืชน้ำและสัตว์น้ำขนาดเล็ก พบในทวีปเอเชียทางตอนเหนือ, ยุโรปทางตอนเหนือ, อเมริกา และออสเตรเลีย
หงส์ สามารถร่อนลงบนพื้นน้ำแข็งหรือผิวน้ำที่เยือกตัวเป็นน้ำแข็งได้ เพราะมีอุ้งตีนที่ใหญ่คล้ายใบพายซึ่งช่วยกระจายน้ำหนักได้เมื่อร่อนลง แต่จะควบคุมการร่อนได้ดีกว่าในบริเวณที่น้ำแข็งละลาย
หงส์มีทั้งหมด 6 ชนิด ได้แก่
หงส์ดำ (Cygnus atratus)
หงส์แตร (Cygnus buccinator)
หงส์ทุนดรา (Cygnus columbianus)
หงส์กู่ (Cygnus cygnus)
หงส์ขาวคอดำ (Cygnus melancoryphus)
หงส์ขาว (Cygnus olor) เป็นชนิดที่เป็นที่รู้จักกันดีที่สุด
หงส์ เป็นนกที่แพร่ขยายพันธุ์ด้วยการวางไข่ มีระยะการฟักไข่ประมาณ 35-37 วัน ขณะที่ฟักไข่นั้น จะมีอุปนิสัยดุมาก เพื่อปกป้องไข่ ลูกหงส์เมื่อคลอดออกมาแล้ว จะมียังมีขนขึ้นไม่เต็ม และจะไม่มีลักษณะเหมือนตัวเต็มตัว
โดยปกติแล้ว หงส์ไม่ใช่นกประจำถิ่นของประเทศไทย เป็นนกที่มนุษย์ไม่ใช้เป็นอาหาร แต่จะเลี้ยงเป็นสัตว์เลี้ยงสวยงามได้ โดยมักเลี้ยงตามสระน้ำต่าง ๆ ตามสวนสาธารณะหรือสถานที่ต่าง ๆ  เพราะหงส์ถือเป็นสัตว์ที่มนุษย์ถือว่า มีความสวยสง่างาม ท่วงท่าอ่อนช้อย โดยเฉพาะเมื่อว่ายน้ำ ช่วงคอที่ยาวระหง จะโค้งงอเป็นรูปตัว S อีกทั้งยังถือเป็นสัญลักษณ์ของความรักและความงามต่าง  ๆ เนื่องจากเป็นสัตว์ที่มีคู่เดียวไปตลอดชีวิต ได้มีการใช้หงส์ในสัญลักษณ์ต่าง ๆ เช่น นิทานปรัมปราต่าง ๆ หรือในอุปรากรสวอนเลค ที่นิยมนำมาประกอบการแสดงบัลเลต์ หรือในความเชื่อของชาวจีน หงส์ถือเป็นสัญลักษณ์ของเพศหญิง ถือเป็นสัญลักษณ์ประจำองค์ฮองเฮา เคียงข้างกับมังกร ซึ่งเป็นสัญลักษณ์ของเพศชาย ประจำองค์ฮ่องเต้ และยังจัดว่าเป็น 1 ใน 4 สัตว์ศักดิ์สิทธิ์ที่ปกครองโลกมนุษย์และสวรรค์ด้วย ถือเป็นสัตว์อมตะ ไม่มีวันตาย และหงส์ยังถือเป็นพาหนะของพระพรหม ซึ่งถือเป็น 1 ในตรีมูรติตามความเชื่อของศาสนาพราหมณ์ ในประเทศพม่า หงส์เป็นตำนานของการกำเนิดเมืองหงสาวดีของชาวมอญ และเป็นสัญลักษณ์ประจำราชวงศ์หงสาวดี
ชื่อและชื่อในภาษาอื่น

หงส์ในภาษาไทยมีรากศัพท์มาจากภาษาบาลีคำว่า หํส  และ หงฺส ในภาษาสันสกฤต ซึ่งมีความหมายครอบคลุมถึงนกน้ำจำพวกห่าน หงส์ และแม้กระทั่งนกฟลามิงโก และคำว่า "หงฺส" (หัง-สะ หรือ Haṃsa) ยังมีความเกี่ยวข้องกับคำในภาษาละตินคือ "(h)anser", ภาษากรีก "χήν", ภาษาสเปน "ganso", ภาษาอังกฤษ "goose"
หงส์ในภาษาจีนมีความหมายตรงตัวว่า "ห่านฟ้า" (天鹅 พินอิน: tiān'é เทียนเอ๋อ)
ในภาษาอังกฤษหงส์เรียกว่า Swan มาจากภาษาอังกฤษโบราณคำว่า swan คล้ายกับภาษาเยอรมันคำว่า Schwan และในภาษาดัตช์คำว่า zwaan และภาษาสวีเดนคำว่า svan ซึ่งทั้งหมดมาจากรากศัพท์ภาษาโปรโตเจอร์แมนิก (ในตระกูลภาษาอินโด-ยูโรเปียน) คำว่า swen หมายถึง "เสียง" หรือ "ร้องเพลง"
ถิ่นอาศัยและการอพยพ

หงส์มักพบในเขตอบอุ่นมากกว่าในเขตร้อน ฝูงของหงส์ที่กำลังบินมักเรียกกันว่าเบวี (bevy) หรือเวดจ์ (wedge) มีหงส์ 4 หรือ 5 สายพันธุ์ที่พบในซีกโลกเหนือ มีหนึ่งสายพันธุ์พบในออสเตรเลีย มีหนึ่งสายพันธุ์ที่สูญพันธุ์ไปแล้วเคยพบในนิวซีแลนด์และหมู่เกาะแชทัม และมีอีกหนึ่งสายพันธุ์ที่พบในอเมริกาใต้ หงส์ไม่พบในเขตร้อนอย่างเอเชีย, อเมริกากลาง, อเมริกาใต้ตอนเหนือ และแอฟริกาทั้งหมด หงส์ขาวได้แพร่กระจายเข้าไปในฐานะชนิดพันธุ์ต่างถิ่นของอเมริกาเหนือ, ออสเตรเลีย และนิวซีแลนด์
หงส์บางสายพันธุ์เป็นนกอพยพในบางช่วงอายุหรือตลอดชีวิต หงส์ขาวเป็นนกอพยพชั่วคราว ปกติจะอาศัยบริเวณยุโรปตะวันตกและจะอพยพไปยังยุโรปตะวันออกและเอเชีย หงส์กู่และหงส์ทุนดราเป็นนกอพยพถาวร และหงส์แตรอพยพเกือบตลอดชีวิต แม้จะมีหลักฐานที่แสดงให้เห็นว่าหงส์คอดำอพยพตลอดอายุขัย แต่จากการศึกษา ยังไม่แน่ชัดว่าหงส์สายพันธุ์อพยพแบบใดกันแน่
พฤติกรรม

หงส์หาอาหารทั้งบนบกและบนน้ำ พวกมันกินพืชเป็นส่วนใหญ่ แต่บางครั้งก็กินสัตว์น้ำในปริมาณน้อย หงส์หาอาหารในน้ำด้วยการคว่ำตัวหรือกดไปมา อาหารของพวกมันจะประกอบไปด้วยรากไม้ หัวพืช กิ่งไม้ และใบไม้ของพืชใต้น้ำ
อนุกรมวิธานและวิวัฒนาการ

หลักฐานแสดงให้เห็นว่าสกุลหงส์ (Cygnus) มีวิวัฒนาการในยุโรปหรือยูเรเซียตะวันตกในสมัยไมโอซีน และแพร่กระจายไปทั่วซีกโลกเหนือจนถึงสมัยไพลโอซีน ยังไม่พบหลักฐานการกระจายพันธุ์ไปทางใต้ในสมัยใด แต่หลักฐานทางสันฐานวิทยาเห็นได้ชัดว่าหงส์ขาวเป็นญาติใกล้ชิดกับหงส์ดำซีกโลกใต้มากที่สุด จากชีวภูมิศาสตร์และลักษณะที่ปรากฏของสกุลย่อย Olor สันนิษฐานอาจมีวิวัฒนาการที่เชื่อมโยงกันกับหงส์ที่สูญพันธุ์บางชนิดในช่วงยุคน้ำแข็งสุดท้าย
อนุกรมวิธานและวิวัฒนาการ > สายวิวัฒนาการ

| สกุลย่อย | ภาพ | ชื่อวิทยาศาสตร์ | ชื่อสามัญ | ลักษณะ | แหล่งกระจายพันธุ์ |
| --- | --- | --- | --- | --- | --- |
| สกุลย่อย Sthenelides |  | Cygnus melancoryphus | หงส์ขาวคอดำ | ขนตัวขาว  ขนคอและหัวดำ รอบตาสีขาว โหนกบนจะงอยปากสีส้มแดง ขนาดใหญ่เป็นก้อน | อเมริกาใต้ |
| สกุลย่อย Chenopis |  | Cygnus atratus | หงส์ดำ | ขนสีดำล้วน หรือมีขนขาวแซมปลายปีก  จะงอยปากสีส้มแดง ปลายมีแถบสีชมพูอ่อนคาด ไม่มีโหนกบนจะงอยปาก | ออสเตรเลีย |
| สกุลย่อย Olor |  | Cygnus olor | หงส์ขาว หรือ หงส์ใบ้ | ขนสีขาวล้วน  จะงอยปากสีส้ม มีโหนกบนจะงอยปาก ขอบจะงอยปากที่ติดกับขนขาวมีสีดำ ขอบตาดำ | ยุโรป ถึงรัสเซียตอนใต้ จีนและรัสเซียภาคพื้นทะเล |
| สกุลย่อย Cygnus |  | Cygnus cygnus | หงส์กู่ | ขนสีขาวล้วน  จะงอยปากสีส้ม ขอบส้ม ไม่มีโหนกบนจะงอยปาก ปลายจะงอยปากสีดำ | ผสมพันธุ์ในไอซ์แลนด์ ยุโรปและเอเชียแถบกึ่งขั้วโลก อพยพไปยังยุโรปและเอเชียในช่วงฤดูหนาว  |
| สกุลย่อย Cygnus |  | Cygnus buccinator | หงส์แตร | ขนสีขาวล้วน  จะงอยปากสีดำ ขอบตาดำ ไม่มีโหนกบนจะงอยปาก | อเมริกาเหนือ |
| สกุลย่อย Cygnus |  | Cygnus columbianus | หงส์ทุนดรา |  | อเมริกาเหนือยูเรเซีย |
แหล่งข้อมูลอื่น

ข้อมูลที่เกี่ยวข้องกับ Cygnus ที่วิกิสปีชีส์
หงส์กู่อพยพจากไอซ์แลนด์, กรีนแลนด์, สแกนดิเนเวีย และรัสเซียตอนเหนือ ไปยังยุโรป, เอเชียกลาง, จีน และญี่ปุ่น
หงส์ขาวที่กำลังเกี้ยวพาราสีบนแม่น้ำดานูบ
ฮินะ โยมิยะ

| ฮินะ โยมิยะ |
| --- | --- |
羊宮 妃那
เกิด:  (2000-03-26) 26 มีนาคม ค.ศ. 2000 (24 ปี) จังหวัดนาระ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2020 – ปัจจุบัน
องค์การ: อาโอนิโปรดักชัน
มีชื่อเสียงจาก: ซีเล็กชันโปรเจ็กต์ เป็น ยางิ โนโดกะ หนุ่มเย็บผ้ากับสาวนักคอสเพลย์ เป็น อินุอิ ชินจุ ชีวิตใหม่ไม่ธรรมดาของราชาปีศาจขี้เหงา เป็น จินนี ฟิน เดอ ซัลวาน เธอผู้อันตรายต่อใจผม เป็น ยามาดะ อันนะ แบงดรีม! It's MyGo!!!!! เป็น ทากามัตสึ โทโมริ
รางวัล: เซยูอะวอดส์ ครั้งที่ 18 นักพากย์หน้าใหม่ยอดเยี่ยม
ฮินะ โยมิยะ (ญี่ปุ่น: 羊宮 妃那; โรมาจิ: Yōmiya Hina, 26 มีนาคม 2000 -) เป็นนักพากย์หญิง ชาวญี่ปุ่น เกิดที่จังหวัดนาระ สังกัดอยู่อาโอนิโปรดักชัน เธอเริ่มอาชีพของเธอในปี พ.ศ. 2563 และได้รับบทบาทต่าง ๆ เช่น ยางิ โนโดกะ ใน ซีเล็กชันโปรเจ็กต์, อินุอิ ชินจุ ใน หนุ่มเย็บผ้ากับสาวนักคอสเพลย์, ยามาดะ อันนะ ใน เธอผู้อันตรายต่อใจผม และ ทากามัตสึ โทโมริ ใน แบงดรีม! It's MyGo!!!!!
ประวัติ

โยมิยะเกิดที่จังหวัดนาระ เมื่อวันที่ 26 มีนาคม พ.ศ. 2543 ในปี พ.ศ. 2562 เธอได้เข้าร่วมออดิชั่นเพื่อรับบทนำในซีรีส์อนิเมะเรื่อง ซาคุกัน ซึ่งเธอได้กลายเป็นหนึ่งในเจ็ดผู้เข้ารอบสุดท้าย แม้ว่าท้ายที่สุดแล้วเธอจะไม่ได้รับบทบาทนี้ แต่เธอก็ได้ร่วมงานกับเอเจนซี่อาโอนิโปรดักชัน ในปีต่อมา
โยมิยะได้รับบทหลักครั้งแรกในซีรีส์อนิเมะในปี พ.ศ. 2564 โดยพากย์เสียง ยางิ โนโดกะ ใน ซีเล็กชันโปรเจ็กต์ ในปีต่อมาเธอรับบทเป็น อินุอิ ชินจุ ใน หนุ่มเย็บผ้ากับสาวนักคอสเพลย์, จินนี ฟิน เดอ ซัลวาน ใน ชีวิตใหม่ไม่ธรรมดาของราชาปีศาจขี้เหงา, และ มิกาเงะ ซากุราโกะ ใน ขอรุกเข้าไปใกล้ ๆ ใจเธอ ในปี พ.ศ. 2566 เธอรับบทเป็น เรนี ไซแอน ใน การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ และ ยามาดะ อันนะ ใน เธอผู้อันตรายต่อใจผม ในเดือนมีนาคม พ.ศ. 2567 เธอเป็นหนึ่งในผู้รับรางวัลนักพากย์หน้าใหม่ยอดเยี่ยมในงาน เซยูอะวอดส์ ครั้งที่ 18
ผลงานพากย์ > ซีรีส์อนิเมะ

| ปี | ชื่อเรื่อง | บท |
| --- | --- | --- |
| พ.ศ. 2564 | ซีเล็กชันโปรเจ็กต์ | ยางิ โนโดกะ |
| พ.ศ. 2565 | หนุ่มเย็บผ้ากับสาวนักคอสเพลย์ | อินุอิ ชินจุ |
| พ.ศ. 2565 | ชีวิตใหม่ไม่ธรรมดาของราชาปีศาจขี้เหงา | จินนี ฟิน เดอ ซัลวาน |
| พ.ศ. 2565 | ในใจของคุโนอิจิ สึบากิ | โมคุเร็น |
| พ.ศ. 2565 | ขอรุกเข้าไปใกล้ ๆ ใจเธอ | มิกาเงะ ซากุราโกะ |
| พ.ศ. 2566 | การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ | เรนี ไซแอน |
| พ.ศ. 2566 | อสูรกายยักษ์แห่งอาร์ส | คูมิ |
| พ.ศ. 2566 | เธอผู้อันตรายต่อใจผม | ยามาดะ อันนะ |
| พ.ศ. 2566 | เกิดใหม่เป็นลูกโอชิ | โคโตบุกิ มินามิ |
| พ.ศ. 2566 | เจ้าหญิงผู้เสียสละกับราชาอสูร | มีชา |
| พ.ศ. 2566 | แบงดรีม! It's MyGo!!!!! | ทากามัตสึ โทโมริ |
| พ.ศ. 2566 | ครอบครัวซิลวาเนียน | แซลลี เมนลี |
| พ.ศ. 2566 | อายากะ ตำนานเกาะพิศวง | ยานางิ ยุกิโตะ |
| พ.ศ. 2566 | จะยังไงภรรยาของผมก็น่ารัก – High School Days | อุสะ มิชิโอะ |
| พ.ศ. 2566 | โทรจิตละอองดาว | โคโนโฮชิ โฮนามิ |
| พ.ศ. 2566 | บันทึกเรื่องราวจักรวรรดิเทียร์มูน -จุดพลิกผันชะตากรรมของเจ้าหญิงเริ่มจากบนกิโยติน- | เอริส ลิตต์ชไตน์ |
| พ.ศ. 2567 | ขบวนการกำมะลอ | Fighter XX |
| พ.ศ. 2567 | โชชิมิง: วิธีการเป็นคนธรรมดา | โอซาไน ยูกิ |
| พ.ศ. 2567 | มาโยนากะ พั้นช์ | ฟู |
| พ.ศ. 2568 | อารุ มาโจะ กะ ชินุ มาเดะ | โซฟี เฮย์เตอร์ |
| พ.ศ. 2568 | ชีวิตรสโซดาของจิโตเสะคุง | อูจิดะ ยูอะ |
คิโยฮิโกะ อาซูมะ

คิโยฮิโกะ อาซูมะ (ญี่ปุ่น: あずまきよひこ; โรมาจิ: Kiyohiko Azuma; เกิด 27 พฤษภาคม ค.ศ. 1968 ที่จังหวัดเฮียวโงะ) ชื่อจริง คิโยฮิโกะ ฮิงาชิ (ญี่ปุ่น: 東清彦(あづまきよひこ)) เป็นนักวาดการ์ตูนชาวญี่ปุ่น ซึ่งมีชื่อเสียงจากการ์ตูนเรื่อง โรงเรียนป่วนนักเรียนเป๋อ, โยทสึบะ หนูเด๋อจอมป่วน!
แหล่งข้อมูลอื่น

เว็บส่วนตัวของคิโยฮิโกะ (ญี่ปุ่น)
คิโยฮิโกะ อาซูมะ  ที่เครือข่ายข่าวอนิเมะ
วงศ์เม่นโลกใหม่

| วงศ์เม่นโลกใหม่ ช่วงเวลาที่มีชีวิตอยู่: โอลิโกซีนยุคสุดท้าย-ปัจจุบัน |
| --- | --- |

เม่นต้นไม้ หรือ เม่นบราซิล (Coendou prehensilis) พบในป่าฝนของบราซิล

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
อันดับย่อย:: Hystricomorpha
วงศ์:: Erethizontidae Bonaparte, 1845

วงศ์ย่อยและสกุล
 Chaetomyinae Chaetomys  Erethizontinae Erethizon   Coendou   Sphiggurus   Echinoprocta 
เม่นโลกใหม่ (อังกฤษ: New world porcupine, วงศ์: Erethizontidae) เป็นวงศ์ของสัตว์เลี้ยงลูกด้วยนมในอันดับสัตว์ฟันแทะ (Rodentia) จำพวกเม่น ใช้ชื่อวิทยาศาสตร์ว่า Erethizontidae
เม่นโลกใหม่มีสายการวิวัฒนาการเป็นของตัวเอง จึงมีลักษณะโดยทั่วไปแตกต่างจากเม่นในวงศ์เม่นโลกเก่า (Hystricidae) คือ เม่นโลกใหม่จะมีความยาวลำตัวที่สั้นกว่า คือ มีความยาวประมาณ 1 ฟุต มีส่วนหางยาวกว่า หนามแหลมตามลำตัวซึ่งเป็นเส้นขน มีความสั้นกว่า และซ่อนอยู่ใต้เส้นขนอ่อนตลอดทั้งลำตัว สามารถใช้หางนี้เกาะเกี่ยวต้นไม้ได้ มีพฤติกรรมการหากินบนต้นไม้เป็นหลัก  โดยกินอาหารหลักได้แก่ ใบไม้และยอดไม้อ่อน ๆ  หรือเปลือกไม้เป็นอาหาร นอกจากนี้แล้วยังกินแมลงได้อีกด้วย  ลูกวัยอ่อนสามารถปีนต้นไม้ได้ตั้งแต่เกิดมาได้เพียง 2 วัน และอายุได้ราว 10 วัน ก็สามารถหาใบไม้กินเองได้โดยไม่ต้องพึ่งพาแม่
มีฟันที่เขียนเป็นสูตรได้ว่า  {\tfrac {1.0.1.3}{1.0.1.3}}
พบกระจายพันธุ์ในป่าฝนของซีกโลกใหม่ คือ ทวีปอเมริกาเหนือ, อเมริกากลาง และอเมริกาใต้